title: Direktiva 2008/122/EZ Europskog parlamenta i Vijeća od 14. siječnja 2009. o zaštiti potrošača u odnosu na određene aspekte ugovora o pravu na vremenski ograničenu uporabu nekretnine, o dugoročnim proizvodima za odmor, preprodaji i razmjeni  Tekst značajan za EGP

text:
               13/Sv. 59

               HR

               Službeni list Europske unije

               3

         32008L0122

               L 033/10

               SLUŽBENI LIST EUROPSKE UNIJE

         DIREKTIVA 2008/122/EZ EUROPSKOG PARLAMENTA I VIJEĆA
   od 14. siječnja 2009.
   o zaštiti potrošača u odnosu na određene aspekte ugovora o pravu na vremenski ograničenu uporabu nekretnine, o dugoročnim proizvodima za odmor, preprodaji i razmjeni
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora  (1),
   u skladu s postupkom predviđenim u članku 251. Ugovora  (2),
   budući da:

               (1)

               Od donošenja Direktive 94/47/EZ Europskog parlamenta i Vijeća od 26. listopada 1994. o zaštiti kupaca u odnosu na određene aspekte ugovora koji se odnose na kupnju prava za korištenje nepokretne imovine po načelu time-share  (3), promijenila se vremenski ograničena uporaba nekretnine i na tržištu su se pojavili novi slični proizvodi za odmor. Ti novi proizvodi za odmor i određene transakcije vezane za vremenski ograničenu uporabu nekretnine, kao što su ugovori o preprodaji i razmjeni, nisu obuhvaćeni Direktivom 94/47/EZ. Osim toga, iskustvo u primjeni Direktive 94/47/EZ pokazalo je da neke već obuhvaćene stvari treba ažurirati ili pojasniti radi onemogućivanja razvoja proizvoda kojima bi se zaobišla ova Direktiva.

               (2)

               Postojeći zakonski propusti znatno narušavaju tržišno natjecanje i uzrokuju potrošačima ozbiljne probleme, čime sprečavaju nesmetano funkcioniranje unutarnjeg tržišta. Stoga Direktivu 94/47/EZ treba zamijeniti novom, osuvremenjenom direktivom. Budući da turizam igra sve značajniju ulogu u gospodarstvima država članica, treba potaknuti veći rast i produktivnost u sektoru vremenski ograničene uporabe nekretnine i dugoročnih proizvoda za odmor usvajanjem neka zajedničkih pravila.

               (3)

               Da bi se povećala pravna sigurnost i potpuno ostvarile pogodnosti unutarnjega tržišta za potrošače i tvrtke, potrebno je daljnje usklađenje mjerodavnih zakona država članica. Zato bi trebalo potpuno uskladiti neke aspekte marketinga, prodaje i preprodaje vremenski ograničene uporabe nekretnine, dugoročnih proizvoda za odmor kao i razmjenu prava koja proizlaze iz ugovora o pravu na vremenski ograničenu uporabu nekretnine. Državama članicama ne bi smjelo biti dozvoljeno da u svom nacionalnom zakonodavstvu zadrže ili u njega uvedu odredbe koje odstupaju od odredaba ove Direktive. Ako ne postoje takve usklađene odredbe, države članice trebale bi zadržati slobodu da zadrže ili uvedu nacionalne propise u skladu s pravom Zajednice. Tako bi, na primjer, države članice smjele zadržati ili uvesti odredbe o posljedicama korištenja prava na odustajanje u pravnim odnosima koji su izvan područja primjene ove Direktive ili odredbe prema kojima nije moguće uspostaviti nikakvu obvezu između potrošača i ponuđača vremenski ograničene uporabe nekretnine ili dugoročnog proizvoda za odmor, niti je moguće izvršiti ikakvo plaćanje između tih osoba dokle god potrošač ne potpiše kreditni ugovor za financiranje kupovine tih usluga.

               (4)

               Ova Direktiva ne smije dovoditi u pitanje primjenu odredaba ove Direktive država članica u skladu s pravom Zajednice na područja koja nisu njome obuhvaćena. Tako bi države članice mogle zadržati ili uvesti nacionalno zakonodavstvo koje bi bilo sukladno odredbama ove Direktive ili njenim pojedinim odredbama u odnosu na transakcije koje nisu obuhvaćene ovom Direktivom.

               (5)

               Različiti ugovori obuhvaćeni ovom Direktivom trebaju biti jasno definirani tako da onemoguće zaobilaženje njenih odredaba.

               (6)

               U smislu ove Direktive ne bi trebalo smatrati da ugovori o pravu na vremenski ograničenu uporabu nekretnine obuhvaćaju višekratne rezervacije smještaja, uključujući hotelske sobe, ako višestruke rezervacije ne znače šira prava i obveze od onih koji proizlaze iz zasebnih rezervacija. Niti treba ugovore o pravu na vremenski ograničenu uporabu nekretnine shvatiti tako kao da uključuju obične ugovore o najmu jer se oni odnose na jedno neprekidno razdoblje boravka, a ne na višestruka razdoblja.

               (7)

               U smislu ove Direktive ne bi trebalo smatrati da ugovori o dugoročnim proizvodima za odmor obuhvaćaju uobičajene programe za stalne klijente koji uključuju popuste na buduće boravke u hotelima jednog hotelskog lanca, jer se članstvo u programu ne stječe plaćanjem naknade niti je naknada koju potrošač plaća prvenstveno namijenjena stjecanju popusta ili drugih pogodnosti vezanih za smještaj.

               (8)

               Ova Direktiva ne smije utjecati na odredbe Direktive Vijeća 90/314/EEZ od 13. lipnja 1990. o putovanjima, odmorima i kružnim putovanjima u paket-aranžmanima  (4).

               (9)

               Direktivom 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu („Direktiva o nepoštenim poslovnim djelovanjima”)  (5) zabranjuju se obmanjujuće, agresivne i druge nepoštene poslovne prakse tvrtki prema potrošačima. Zbog prirode proizvoda i poslovnih praksi vezanih za vremenski ograničenu uporabu nekretnine, dugoročne proizvode za odmor, preprodaju i razmjenu, primjereno je donijeti detaljnije i specifičnije odredbe o zahtjevima u vezi s informacijama i o prodajnim događajima. Potrošačima bi trebalo pojasniti komercijalnu svrhu poziva na prodajne događaje. Odredbe o predugovornim informacijama i ugovoru trebalo bi pojasniti i ažurirati. Da bi se potrošačima dala prilika za upoznavanje s tim informacijama prije sklapanja ugovora, one im se moraju pružiti sredstvima koja su im lako dostupna u danome trenutku.

               (10)

               Potrošači bi trebali imati pravo, koje im trgovci ne bi smjeli uskratiti, dobiti predugovorne informacije i ugovor na jeziku po vlastitom izboru i koji dobro poznaju. Osim toga, radi lakšeg izvršenja i provedbe ugovora, državama članicama trebalo bi dozvoliti da utvrde da se potrošačima ponude i dodatne jezične verzije ugovora.

               (11)

               Kako bi potrošači dobili priliku potpuno se upoznati sa svojim pravima i obvezama koje proizlaze iz ugovora, trebalo bi im dati rok tijekom kojega mogu odustati od ugovora bez obveze objašnjenja svog odustanka i bez ikakvih troškova. Trenutačno se dužina toga roka razlikuje među državama članicama, a iskustvo pokazuje da dužina predviđena Direktivom 94/47/EZ nije dovoljna. Stoga bi rok trebalo produžiti da se postigne visoka razina zaštite potrošača te veća jasnoća za potrošače i trgovce. Treba uskladiti dužinu roka, načine i učinke korištenja prava na odustajanje.

               (12)

               Potrošači bi trebali imati na raspolaganju učinkovita pravna sredstva za slučaj da trgovci ne poštuju odredbe koje se odnose na predugovorne informacije ili ugovor, a posebno na odredbe kojima se propisuje da ugovor mora sadržavati sve tražene informacije i da potrošač mora dobiti jedan primjerak ugovora prilikom njegovoga potpisivanja. Osim pravnih sredstava predviđenih nacionalnim zakonodavstvom, potrošači bi trebali imati produženi rok za odustajanje u slučajevima kada im trgovci nisu dali informacije. Korištenje prava na odustajanje u tom produženom roku treba ostati besplatno neovisno o tome koje su usluge potrošači koristili. Po isteku roka za odustajanje potrošači nisu spriječeni tražiti pravna sredstva u skladu s nacionalnim pravom zbog kršenja zahtjeva u pogledu informiranja.

               (13)

               Uredba Vijeća (EEZ, Euratom) br. 1182/71 od 3. lipnja 1971. o utvrđivanju pravila koja se primjenjuju na razdoblja, datume i rokove  (6) trebala bi se primjenjivati na izračun rokova navedenih u ovoj Direktivi.

               (14)

               Potrebno je pojasniti zabranu avansnog plaćanja trgovcima ili nekoj trećoj strani prije isteka roka za odustajanje da bi se poboljšala zaštita potrošača. Kod ugovora o preprodaji, zabrana avansnog plaćanja morala bi važiti sve do stvarne prodaje ili raskida ugovora o preprodaji, ali države članice trebale bi zadržati slobodu uređivanja mogućnosti i načina konačnih plaćanja posrednicima ako budu raskinuti ugovori o preprodaji.

               (15)

               U slučaju ugovora o dugoročnim proizvodima za odmor, cijena koju se plaća u okviru plana obročne otplate mogla bi obuhvatiti mogućnost prilagode daljnjih iznosa nakon prve godine, kako bi se sačuvala stvarna vrijednost tih rata otplate, obzirom npr. na inflaciju.

               (16)

               U slučaju kada potrošač odustane od ugovora čija je cijena u potpunosti ili djelomično pokrivena kreditom koji je potrošaču odobrio trgovac ili treća strana na temelju dogovora između treće strane i trgovca, kreditni ugovor trebalo bi raskinuti bez ikakvih troškova za potrošača. Isto bi se trebalo odnositi i na ugovore za druge povezane usluge koje pruža trgovac ili treća strana na temelju dogovora između te treće strane i trgovca.

               (17)

               Potrošači se ne bi smjeli lišiti zaštite koja se osigurava ovom Direktivom ako je ugovor reguliran zakonima države članice. Pravo koje se primjenjuje na ugovor trebalo bi odrediti u skladu s pravilima Zajednice o međunarodnom privatnom pravu, a posebno Uredbom (EZ) br. 593/2008 Europskog parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I.)  (7). Sukladno toj Uredbi može se primjenjivati pravo treće zemlje, posebno kada su potrošači ciljna skupina trgovaca dok su na godišnjem odmoru u državi koja nije država njihovoga boravišta. Budući da su takve poslovne prakse uobičajene na području koje je obuhvaćeno ovom Direktivom i da ugovori uključuju znatne novčane iznose, trebalo bi pružiti dodatnu zaštitu u određenih posebnim situacijama, a posebno kada su sudovi jedne države članice nadležni za ugovor, kako se potrošač ne bi lišio zaštite koja je zajamčena ovom Direktivom. Ovaj koncept odražava posebne potrebe za zaštitom potrošača koje proizlaze iz tipične složenosti, dugotrajnosti i financijskog značaja ugovora koji su obuhvaćeni ovom Direktivom.

               (18)

               Treba odrediti u skladu s Uredbom Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima  (8) koji su sudovi nadležni za sporove čiji su predmeti obuhvaćeni ovom Direktivom.

               (19)

               Kako bi se osigurala potpuna učinkovitost zaštite koja je zajamčena potrošačima ovom Direktivom, a posebno u odnosu na poštivanje zahtjeva u vezi s informiranjem od strane trgovaca u predugovornoj fazi i u ugovoru, države članice moraju utvrditi učinkovite, razmjerne i odvraćajuće kazne za kršenje ove Direktive.

               (20)

               Treba osigurati da osobama ili organizacijama koje prema nacionalnom pravu imaju opravdani interes u takvom pitanju, budu na raspolaganju pravna sredstva za pokretanje postupaka zbog kršenja ove Direktive.

               (21)

               U državama članicama nužno je razviti prikladne i učinkovite postupke pritužbi za rješavanje sporova između potrošača i trgovaca. U tom cilju države članice trebale bi poticati osnivanje javnih ili privatnih tijela koja bi rješavala sporove izvansudskim putem.

               (22)

               Države članice trebaju osigurati da potrošači budu učinkovito obaviješteni o nacionalnim propisima kojima se ova Direktiva prenosi u nacionalno zakonodavstvo, te poticati trgovce i autore kodeksa da obavješćuju potrošače o svojim kodeksima ponašanja na tome području. S ciljem postizanja visoke razine zaštite potrošača, udruge potrošača mogle bi biti informirane o i uključene u izradu kodeksa ponašanja.

               (23)

               S obzirom na to da ciljeve ove Direktive ne mogu na zadovoljavajući način ostvariti same države članice, nego su lakše ostvarivi na razini Zajednice, Zajednica može usvojiti mjere u skladu s načelom supsidijarnosti iz članka 5. Ugovora. Sukladno načelu razmjernosti iz navedenoga članka, ova Direktiva ne prelazi oni što je potrebno da se uklone barijere na unutarnjem tržištu i ostvari visoka zajednička razina zaštite potrošača.

               (24)

               Ova Direktiva poštuje temeljna prava i pridržava se načela koja su posebno priznata u Europskoj konvenciji o ljudskim pravima i temeljnim slobodama te Poveljom Europske unije o temeljnim pravima.

               (25)

               U skladu s točkom 34. Međuinstitucionalnog sporazuma o boljem zakonodavstvu  (9), države članice potiču se da za svoje potrebe i u interesu Zajednice izrade i objave svoje tablice koje će u najvećoj mogućoj mjeri prikazivati korelaciju između ove Direktiva i mjera za prijenos u nacionalno pravo,

         DONIJELI SU OVU DIREKTIVU:
   Članak 1.
   Svrha i područje primjene
   1.   Svrha je ove Direktive doprinijeti pravilnom funkcioniranju unutarnjeg tržišta i postići visoku razinu zaštite potrošača usklađivanjem zakona i drugih propisa država članica koji se odnose na određene aspekte marketinga, prodaje i preprodaje vremenski ograničene uporabe nekretnine i dugoročnih proizvoda za odmor te ugovora o razmjeni.
   2.   Ova se Direktiva primjenjuje na transakcije između trgovaca i potrošača.
   Ova Direktiva ne dovodi u pitanje nacionalno zakonodavstvo:

               (a)

               kojime se uređuju opća pravna sredstva u ugovornom pravu;

               (b)

               koje se odnosi na registraciju nepokretne ili pokretne imovine i prijenos nepokretne imovine;

               (c)

               koje se odnosi na uvjete za osnivanje ili režime davanja ovlaštenja ili zahtjeve za izdavanje licencija; i

               (d)

               koje se odnosi na utvrđivanje pravne prirode prava koja su predmet ugovora obuhvaćenih ovom Direktivom.

         Članak 2.
   Definicije
   1.   Za potrebe ove Direktive, primjenjuju se sljedeće definicije:

               (a)

               „ugovor o pravu na vremenski ograničenu uporabu nekretnine” znači ugovor koji traje duže od jedne godine i kojim potrošač, uz plaćenu naknadu, stječe pravo na korištenje jednog ili više prenoćišta duže od jednog razdoblja boravka;

               (b)

               „ugovor o dugoročnom proizvodu za odmor” znači ugovor koji traje duže od jedne godine i kojim potrošač, uz plaćenu naknadu, prvenstveno stječe pravo na popuste ili druge pogodnosti vezane za smještaj, odvojeno ili zajedno s putovanjem ili drugim uslugama;

               (c)

               „ugovor o preprodaji” znači ugovor kojim trgovac, za naknadu, pomaže potrošaču da proda ili kupi vremenski ograničenu uporabu nekretnine ili dugoročni proizvod za odmor;

               (d)

               „ugovor o razmjeni” znači ugovor kojim se potrošač, uz plaćenu naknadu, uključuje u sustav razmjene koji mu omogućava pristup smještaju za noćenje ili drugim uslugama, u zamjenu za ustupanje privremenog uživanja u pravima koja proizlaze iz potrošačevog ugovora o pravu na vremenski ograničenu uporabu nekretnine drugim osobama;

               (e)

               „trgovac” znači fizička ili pravna osoba koja djeluje u okviru svoje trgovačke, poslovne, obrtničke ili profesionalne djelatnosti te svakoga tko djeluje u ime trgovca ili po njegovome nalogu;

               (f)

               „potrošač” znači fizička osoba koja djeluje izvan okvira svoje trgovačke, poslovne, obrtničke ili profesionalne djelatnosti;

               (g)

               „popratni ugovor” znači ugovor kojim potrošač dobiva usluge povezane s ugovorom o pravu na vremenski ograničenu uporabu nekretnine ili ugovorom o dugoročnom proizvodu za odmor, a koje trgovac ili treća strana pruža na temelju dogovora između te treće strane i trgovca;

               (h)

               „trajni medij” znači svaki instrument koji omogućava potrošaču ili trgovcu spremanje informacije koje su mu osobno namijenjene tako da budu dostupne za kasniju uporabu toliko dugo koliko je potrebno za svrhe tih informacija i koji omogućava nepromijenjeno prikazivanje pohranjenih informacija;

               (i)

               „kodeks ponašanja” znači sporazum ili skup pravila koji nisu nametnuti zakonom, propisom ili upravnim aktom države članice i kojim se definira ponašanje trgovaca koji se obvežu na pridržavanje kodeksa u odnosu na jednu ili više poslovnih praksi ili poslovnih sektora;

               (j)

               „autor kodeksa” znači svaki subjekt, uključujući trgovca ili skupinu trgovaca, koji je odgovoran za formuliranje i provjeru kodeksa ponašanja i/ili za praćenje kako se kodeksa ponašanja pridržavaju oni koji su se obvezali da će ga poštovati.

         2.   Pri izračunavanju trajanja ugovora o pravu na vremenski ograničenu uporabu nekretnine ili ugovora o dugoročnom proizvodu za odmor, koji je definiran u točkama (a) i (b) stavka 1., uzima se u obzir svaka odredba iz ugovora koja dozvoljava prešutno obnavljanje ili produženje ugovora.
   Članak 3.
   Oglašavanje
   1.   Države članice osiguravaju da svako oglašavanje sadrži mogućnost dobivanja informacija iz članka 4. stavka 1. i navesti gdje se te informacije mogu dobiti.
   2.   Ako se neki ugovor o pravu na vremenski ograničenu uporabu nekretnine, dugoročnom proizvodu za odmor, preprodaji ili razmjeni namjerava ponuditi potrošaču osobno na promotivnom ili prodajnom događanju, trgovac mora u pozivnici jasno navesti komercijalnu svrhu i prirodu događanja.
   3.   Informacija iz članka 4. stavka 1. dostupna je potrošaču u svakome trenutku za vrijeme trajanja događanja.
   4.   Vremenski ograničena uporaba nekretnine ili dugoročni proizvod za odmor ne smije se reklamirati ili prodavati kao investicija.
   Članak 4.
   Predugovorne informacije
   1.   Dovoljno prije negoli potrošač postane vezan ugovorom ili ponudom, trgovac daje potrošaču točne i dostatne informacije na jasan i razumljiv način, kako slijedi:

               (a)

               kod ugovora o pravu na vremenski ograničenu uporabu nekretnine: putem standardnog obrasca s informacijama koji se nalazi u Prilogu I. i informacije navedene u dijelu 3. tog obrasca;

               (b)

               kod ugovora o dugoročnom proizvodu za odmor: u obliku standardnog obrasca s informacijama iz Priloga II. i informacije navedene u dijelu 3. tog obrasca;

               (c)

               kod ugovora o preprodaji: u obliku standardnog obrasca s informacijama iz Priloga III. i informacije navedene u dijelu 3. tog obrasca;

               (d)

               kod ugovora o razmjeni: u obliku standardnog obrasca s informacijama iz Priloga IV. i informacije navedene u dijelu 3. tog obrasca.

         2.   Informacije iz stavka 1. besplatno daje trgovac na papiru ili drugom trajnom mediju koji je lako dostupan potrošaču.
   3.   Države članice osiguravaju da informacije iz stavka 1. budu sastavljene na jeziku ili jednom od jezika države članice u kojoj potrošač ima boravište ili čiji je državljanin, prema potrošačevom izboru, ako je to jedan od službenih jezika Zajednice.
   Članak 5.
   Ugovor o pravu na vremenski ograničenu uporabu nekretnine, dugoročnom proizvodu za odmor, preprodaji ili razmjeni
   1.   Države članice osiguravaju da ugovor bude u pisanom obliku, na papiru ili drugom trajnom mediju i da bude sastavljen na jeziku ili jednom od jezika države članice u kojoj potrošač ima boravište ili čiji je državljanin, prema potrošačevom izboru, ako je to jedan od službenih jezika Zajednice.
   Međutim, država članica u kojoj potrošač ima boravište može dodatno zahtijevati da:

               (a)

               se u svakom slučaju ugovor da potrošaču na jeziku ili jednom od jezika te države članice, ako je to jedan od službenih jezika Zajednice;

               (b)

               u slučaju ugovora o pravu na vremenski ograničenu uporabu nekretnine koji se odnosi na određenu nekretninu, trgovac da potrošaču ovjereni prijevod ugovora na jezik ili jedan od jezika države članice u kojoj se nalazi imovina, ako je to jedan od službenih jezika Zajednice.

         Država članica na čijem državnom području trgovac obavlja svoje prodajne djelatnosti može zahtijevati da se, u svakom slučaju, ugovor ponudi potrošaču na jeziku ili jednom od jezika te države članice, ako je to jedan od službenih jezika Zajednice.
   2.   Informacije iz članka 4. stavka 1. čine sastavni dio ugovora i ne mijenjaju se, osim ako se ugovorne stranke izričito ne dogovore drukčije ili ako promjene proizađu iz neuobičajenih i nepredvidivih okolnosti koje su izvan trgovčeve kontrole, čije se posljedice ne bi mogle izbjeći čak ni da je poduzeta sva odgovarajuća pažnja.
   Potrošača se obavješćuje o tim promjenama na papiru ili drugom njemu lako dostupnom trajnom mediju, prije sklapanja ugovora.
   U ugovoru se izričito navode takve promjene.
   3.   Osim informacija iz članka 4. stavka 1. ugovor također sadrži:

               (a)

               identitet, boravište i potpis svake strane; i

               (b)

               datum i mjesto zaključenja ugovora.

         4.   Prije zaključenja ugovora trgovac izričito upozorava potrošača na pravo da odustane od ugovora, dužinu roka za odustajanje iz članka 6. i zabranu avansnih uplata tijekom roka za odustajanje iz članka 9.
   Potrošač potpisuje pojedinačno odgovarajuće ugovorne klauzule.
   Ugovor sadrži zasebni standardni obrazac za odustajanje, koji je naveden u Prilogu V., namijenjen da olakša korištenje prava na odustajanje u skladu s člankom 6.
   5.   Potrošač dobiva primjerak ili više primjeraka ugovora prilikom njegovoga zaključenja.
   Članak 6.
   Pravo na odustajanje
   1.   Osim pravnih sredstava koji stoje potrošaču na raspolaganju prema nacionalnome zakonodavstvu u slučaju kršenja odredaba ove Direktive, države članice osiguravaju da potrošač dobije rok od 14 kalendarskih dana da bez obrazloženja odustane od ugovora o pravu na vremenski ograničenu uporabu nekretnine, dugoročnom proizvodu za odmor, preprodaji ili razmjeni.
   2.   Rok odustajanja računa se:

               (a)

               od dana zaključenja ugovora ili nekog obvezujućeg predugovora; ili

               (b)

               od dana kad potrošač dobije ugovor ili obvezujući predugovor, ako je to nakon datuma iz točke (a).

         3.   Rok odustajanja ističe:

               (a)

               nakon jedne godine i 14 kalendarskih dana od datuma iz stavka 2. ovog članka, ako trgovac nije popunio zasebni standardni obrazac za odustajanje, kao što se to zahtjeva u članku 5. stavku 4., te ga dao potrošaču u pisanom obliku na papiru ili nekom drugom trajnome mediju;

               (b)

               nakon tri mjeseca i 14 kalendarskih dana od dana iz stavka 2. ovog članka, ako informacije iz članka 4. stavka 1., uključujući prikladni standardni obrazac s informacijama naveden u prilozima I. do IV., nisu dane potrošaču u pisanom obliku, na papiru ili nekom drugom trajnome mediju.

         Osim toga, države članice moraju predvidjeti odgovarajuće kazne u skladu s člankom 15. u slučaja da trgovac, po isteku roka za odustajanje, nije ispunio zahtjeve u vezi s informacija iz ove Direktive.
   4.   Ako je trgovac ispunio standardni obrazac za odustajanje predviđen u članku 5. stavku 4. u pisanom obliku na papiru ili drugom trajnom mediju, te ga predao potrošaču u roku od jedne godine od datuma iz stavka 2. ovog članka, rok odustajanja počinje teći od datuma kada potrošač primi ovaj obrazac. Slično vrijedi u slučaju ako su informacije iz članka 4. stavka 1., uključujući odgovarajući standardni obrazac s informacijama iz priloga I. do IV., dane potrošaču u pisanom obliku, na papiru ili drugom trajnome mediju u tri mjeseca od datuma iz stavka 2. ovog članka, rok odustajanja počinje teći od dana kada potrošač primi ove informacije.
   5.   Ako se potrošaču ponudi ugovor o zamjeni zajedno i istodobno kad i ugovor o pravu na vremenski ograničenu uporabu nekretnine, samo će se jedan rok odustajanja u skladu sa stavkom 1. primjenjivati na oba ugovora. Rok odustajanja za oba ugovora izračunava se u skladu s odredbama stavka 2., koje se primjenjuju na ugovor o pravu na vremenski ograničenu uporabu nekretnine.
   Članak 7.
   Načini korištenja prava na odustajanje
   Ako potrošač namjerava koristiti pravo na odustajanje mora prije isteka roka za odustajanje obavijestiti trgovca o svojoj odluci o odustajanju na papiru ili drugome trajnome mediju. Potrošač može koristiti standardni obrazac o odustajanju iz Priloga V. koji mu da trgovac u skladu s člankom 5. stavkom 4. Rok je ispunjen ako je obavijest bila poslana prije isteka roka za odustajanje.
   Članak 8.
   Posljedice korištenja prava na odustajanje
   1.   Ako potrošač koristi pravo na odustajanje, prestaje obveza strana na izvršenje ugovora.
   2.   Kad potrošač koristi pravo na odustajanje, ne snosi nikakve troškove niti je dužan platiti vrijednost koja odgovara usluzi koja je mogla biti izvršena prije odustajanja.
   Članak 9.
   Plaćanje unaprijed
   1.   Države članice osiguravaju da se u ugovorima o pravu na vremenski ograničenu uporabu nekretnine, dugoročnim proizvodima za odmor i razmjenu zabranjuju sva plaćanja unaprijed, davanje jamstava, rezervacija novca na računima, izričito priznanje duga ili neka druga naknada potrošača trgovcu ili nekoj trećoj strani prije isteka roka za odustajanje u skladu s člankom 6.
   2.   Države članice trebaju osigurati da se u ugovorima o preprodaji zabranjuju sva plaćanja unaprijed, davanje jamstava, rezervacija novca na računima, izričito priznanje duga ili neka druga naknada potrošača trgovcu ili nekoj trećoj strani prije stvarne prodaje ili drugačijeg raskida ugovora o preprodaji.
   Članak 10.
   Posebne odredbe koje se odnose na ugovore o dugoročnim proizvodima za odmor
   1.   Kod ugovora o dugoročnim proizvodima za odmor plaćanje se vrši u skladu s planom obročne otplate. Zabranjuje se svako plaćanje cijene navedene u ugovoru koja nije u skladu s planom obročne otplate. Plaćanja, uključujući članarine, dijele se na jednake godišnje obroke. Trgovac šalje pisani zahtjev za plaćanje na papiru ili drugom trajnom mediju najkasnije četrnaest kalendarskih dana prije svakoga datuma dospijeća rate.
   2.   Od drugog obroka nadalje potrošač smije raskinuti ugovor bez plaćanja ugovorne kazne tako da pošalje obavijest trgovcu u roku od četrnaest kalendarskih dana od primitka zahtjeva za plaćanje svake rate. Ovo pravo ne utječe na pravo na raskid ugovora sukladno postojećem nacionalnom zakonodavstvu.
   Članak 11.
   Raskid popratnih ugovora
   1.   Države članice osiguravaju da se, u slučaju kada potrošač koristi svoje pravo na odustajanje od ugovora o pravu na vremenski ograničenu uporabu nekretnine ili dugoročnom proizvodu za odmor, automatski raskinu svi popratni ugovori o razmjeni ili neki drugi popratni ugovor bez ikakvih troškova za potrošača.
   2.   Ne dovodeći u pitanje članak 15. Direktive 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima  (10), ako je cijena u potpunosti ili djelomično plaćena kreditom koji je trgovac ili treća strana odobrila potrošaču na temelju sporazuma između treće strane i trgovca, kreditni se ugovor raskida bez ikakvih troškova za potrošača, ako potrošač koristi svoje pravo na odustajanje od ugovora o pravu na vremenski ograničenu uporabu nekretnine, dugoročnim proizvodima za odmor, preprodaji ili razmjeni.
   3.   Države članice utvrđuju detaljna pravila za raskid takvih ugovora.
   Članak 12.
   Obvezujuća priroda ove Direktive i primjena u međunarodnim slučajevima
   1.   Države članice osiguravaju da se u slučaju kada se na ugovor primjenjuje pravo neke države članice potrošač ne može odreći prava koja su mu priznata ovom Direktivom.
   2.   Ako je mjerodavno pravo treće zemlje, potrošačima ne smije biti uskraćena zaštita koju im osigurava ova Direktiva, u obliku u kojem se ona primjenjuje u državi članici suda, ako:

               —

               je neka predmetna nekretnina smještena na državnom području države članice, ili

               —

               u slučaju ugovora koji se ne odnosi izravno na nepokretnu imovinu, trgovac obavlja svoje gospodarske ili stručne djelatnosti u državi članici ili na neki način usmjerava takve aktivnosti prema državi članici, a ugovor spada u okvir takvih djelatnosti.

         Članak 13.
   Sudska i upravna zaštita
   1.   Države članice osiguravaju postojanje prikladnih i učinkovitih mjera, kojima se osigurava da se trgovci pridržavaju ove Direktive u interesu potrošača.
   2.   Mjere iz stavka 1. uključuju propise na temelju kojih će jedno ili više od sljedećih tijela ovlaštenih prema nacionalnom zakonodavstvu imati pravo poduzimati mjere, u skladu s nacionalnim zakonodavstvom, pred sudovima ili pri nadležnim upravnim tijelima kako bi se osigurala primjena nacionalnih propisa za provedbu ove Direktive:

               (a)

               javna tijela i službe ili njihovi predstavnici;

               (b)

               organizacije potrošača koje imaju zakonski interes zaštititi potrošače;

               (c)

               strukovne organizacije koje imaju zakonski interes poduzimati takve mjere.

         Članak 14.
   Informiranje potrošača i izvansudski pravni lijekovi
   1.   Države članice donose odgovarajuće mjere za informiranje potrošača o nacionalnom pravu kojim se ova Direktiva prenosi u njega i prema potrebi potiče trgovce i autore kodeksa da informiraju potrošače o svojim kodeksima ponašanja.
   Komisija posebno potiče stručna tijela, organizacije i udruženja da na razini Zajednice sastave kodekse ponašanja čiji je cilj olakšati provedbu ove Direktive, u skladu s pravom Zajednice. Također potiče trgovce i njihove podružnice da informiraju potrošače o takvim kodeksima ponašanja, također i odgovarajućim označivanjem gdje to potrebno.
   2.   Države članice potiču uspostavu ili razvoj odgovarajućih i učinkovitih izvansudskih pritužbi i postupaka pravne zaštite radi rješavanja sporova s potrošačima na temelju ove Direktive, te prema potrebi potiče trgovce i njihove podružnice da informiraju potrošače o postojanju takvih postupaka.
   Članak 15.
   Kazne
   1.   Države članice predviđaju odgovarajuće kazne za slučaj da se trgovac ne pridržava nacionalnih propisa donesenih na temelju ove Direktive.
   2.   Te kazne moraju biti učinkovite, proporcionalne i odvraćajuće.
   Članak 16.
   Prijenos u nacionalno zakonodavstvo
   1.   Države članicedonose i objavljuju zakone i druge propise potrebne za usklađivanje s ovom Direktivom najkasnije do 23. veljače 2011. One o tekstu tih propisa odmah obavješćuju Komisiju.
   One te odredbe primjenjuju najkasnije od 23. veljače 2011.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 17.
   Preispitivanje
   Komisija preispituje ovu Direktivu i izvješćuju Europski parlament i Vijeće do 23. veljače 2014.
   Prema potrebi daju daljnje prijedloge za njezinu prilagodbu razvoju u tome području.
   Komisija može tražiti informacije od država članica i nacionalnih zakonodavnih tijela.
   Članak 18.
   Stavljanje izvan snage
   Direktiva 94/47/EZ stavlja se izvan snage.
   Upućivanja na Direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu VI.
   Članak 19.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 20.
   Adresati
   Ova je Direktiva upućena državama članicama.

      Sastavljeno u Strasbourgu 14. siječnja 2009.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         A. VONDRA

      (1)  SL C 44, 16.2.2008., str. 27.

      (2)  Mišljenje Europskog parlamenta od 22. listopada 2008. (još nije objavljeno u Službenom listu) i Odluka Vijeća od 18. prosinca 2008.

      (3)  SL L 280, 29.10.1994., str. 83.

      (4)  SL L 158, 23.6.1990., str. 59.

      (5)  SL L 149, 11.6.2005., str. 22.

      (6)  SL L 124, 8.6.1971., str. 1.

      (7)  SL L 177, 4.7.2008., str. 6.

      (8)  SL L 12, 16.1.2001., str. 1.

      (9)  SL C 321, 31.12.2003., str. 1.

      (10)  SL L 133, 22.5.2008., str. 66.
   PRILOG I.

      STANDARDNI OBRAZAC S INFORMACIJAMA ZA UGOVORE O PRAVU NA VREMENSKI OGRANIČENU UPORABU NEKRETNINE

   PRILOG II.

      STANDARDNI OBRAZAC S INFORMACIJAMA ZA UGOVORE O DUGOROČNIM PROIZVODIMA ZA ODMOR

   PRILOG III.

      STANDARDNI OBRAZAC S INFORMACIJAMA ZA UGOVORE O PREPRODAJI

   PRILOG IV.

      STANDARDNI OBRAZAC S INFORMACIJAMA ZA UGOVORE O ZAMJENI

   PRILOG V.

      STANDARDNI OBRAZAC ZA ODUSTAJANJE KOJI OLAKŠAVA KORIŠTENJE PRAVA NA ODUSTAJANJE

   PRILOG VI.

      KORELACIJSKA TABLICA IZMEĐU ODREDABA OVE DIREKTIVE I DIREKTIVE 94/47/EZ

               Direktiva 94/47/EZ

               Ova Direktiva

               Članak 1., prvi stavak

               Članak 1. stavak 1. i članak 1. stavak 2., prvi podstavak

               Članak 1., drugi stavak

               —

               Članak 1., treći stavak

               Članak 1. stavak 2., drugi podstavak

               Članak 2., prva alineja

               Članak 2. stavak 1. točka (a)

               —

               Članak 2. stavak 1. točka (b) (novo)

               —

               Članak 2. stavak 1. točka (c) (novo)

               —

               Članak 2. stavak 1. točka (d) (novo)

               Članak 2., druga alineja

               —

               Članak 2., treća alineja

               Članak 2. stavak 1. točka (e)

               Članak 2., četvrta alineja

               Članak 2. stavak 1. točka (f)

               —

               Članak 2. stavak 1. točka (g) (novo)

               —

               Članak 2. stavak 1. točka (h) (novo)

               —

               Članak 2. stavak 1. točka (i) (novo)

               —

               Članak 2. stavak 1. točka (j) (novo)

               —

               Članak 2. stavak 2. (novo)

               Članak 3. stavak 1.

               Članak 4. stavak 1.

               Članak 3. stavak 2.

               Članak 5. stavak 2.

               Članak 3. stavak 3.

               Članak 3. stavak 1.

               —

               Članak 3. stavak 2. (novo)

               —

               Članak 3. stavak 3. (novo)

               —

               Članak 3. stavak 4. (novo)

               Članak 4., prva alineja

               Članak 5. stavak 1., prvi podstavak i članak 5. stavak 2., prvi podstavak

               Članak 4., druga alineja

               Članak 4. stavak 3. i članak 5. stavak 1.

               —

               Članak 4. stavak 2. (novo)

               —

               Članak 5. stavak 4. (novo)

               —

               Članak 5. stavak 5. (novo)

               Članak 5. stavak 1., uvodna rečenica

               Članak 6. stavak 1.

               Članak 5. stavak 1., prva alineja

               Članak 6. stavak 1. i članak 6. stavak 2.

               Članak 5. stavak 1., druga alineja

               Članak 6. stavak 3. i članak 6. stavak 4.

               Članak 5. stavak 1., treća alineja

               Članak 6. stavak 3.

               —

               Članak 6. stavak 5. (novo)

               Članak 5. stavak 2.

               Članak 7.

               —

               Članak 8. stavak 1. (novo)

               Članak 5. stavak 3.

               Članak 8. stavak 2.

               Članak 5. stavak 4.

               Članak 8. stavak 2.

               Članak 6.

               Članak 9. stavak 1.

               —

               Članak 9. stavak 2. (novo)

               —

               Članak 10. stavak 1. (novo)

               —

               Članak 10. stavak 2. (novo)

               —

               Članak 11. stavak 1. (novo)

               Članak 7., prvi stavak

               Članak 11. stavak 2.

               Članak 7., drugi stavak

               Članak 11. stavak 3.

               Članak 8.

               Članak 12. stavak 1.

               Članak 9.

               Članak 12. stavak 2.

               Članak 10.

               Članci 13. i 15.

               Članak 11.

               —

               —

               Članak 14. stavak 1. (novo)

               —

               Članak 14. stavak 2. (novo)

               Članak 12.

               Članak 16.

               —

               Članak 17. (novo)

               —

               Članak 18. (novo)

               —

               Članak 19. (novo)

               Članak 13.

               Članak 20.

               Prilog

               Prilog I.

               Prilog, točka (a)

               Članak 5. stavak 3. točka (a) i Prilog I. dio 1., prvo polje

               Prilog, točka (b)

               Prilog I. dio 1., treće polje i Prilog I. dio 3. točka 1., prva alineja

               Prilog, točka (c)

               Prilog I. dio 1., drugo polje i Prilog I. dio 3. točka 2., prva alineja

               Prilog, točka (d) podtočka 1.

               Prilog I. dio 3. točka 3., prva alineja

               Prilog, točka (d) podtočka 2.

               Prilog I. dio 1., četvrto polje i Prilog I. dio 3. točka 3., druga alineja

               Prilog, točka (d) podtočka 3.

               Prilog I. dio 3. točka 3., treća alineja

               Prilog, točka (d) podtočka 4.

               Prilog I. dio 3. točka 3., prva alineja

               Prilog, točka (d) podtočka 5.

               Prilog I. dio 3. točka 3., četvrta alineja

               Prilog, točka (e)

               Prilog I. dio 1., šesto polje i Prilog I. dio 3. točka 2., druga alineja

               Prilog, točka (f)

               Prilog I. dio 1., šesto polje i Prilog I. dio 3. točka 2., treća alineja

               Prilog, točka (g)

               Prilog I. dio 3. točka 6., prva alineja

               Prilog, točka (h)

               Prilog I. dio 1., četvrto polje

               Prilog, točka (i)

               Prilog I. dio 1., peto i šesto polje i Prilog I. dio 3. točka 4., prva alineja

               Prilog, točka (j)

               Prilog I. dio 2., treća alineja

               Prilog, točka (k)

               Prilog I. dio 2., sedmo polje i Prilog I. dio 3. točka 6., druga alineja

               Prilog, točka (l)

               Prilog I. dio 2., prva i treća alineja, Prilog I. dio 3. točka 5., prva alineja i Prilog V. (novo)

               Prilog, točka (m)

               Članak 5. stavak 3. točka (b)

               —

               Prilog I. dio 1., osmo polje (novo)

               —

               Prilog I. dio 2., druga alineja (novo)

               —

               Prilog I. dio 2., četvrta alineja (novo)

               —

               Prilog I. dio 3. točka 1., druga alineja (novo)

               —

               Prilog I. dio 3. točka 4., druga alineja (novo)

               —

               Prilog I. dio 3. točka 5., druga alineja (novo)

               —

               Prilog I. dio 3. točka 6., treća alineja (novo)

               —

               Prilog I. dio 3. točka 6., četvrta alineja (novo)

               —

               Prilozi II. do V. (novo)


title: Direktiva Komisije 2008/61/EZ od 17. lipnja 2008. o utvrđivanju uvjeta pod kojima se određeni štetni organizmi, bilje, biljni proizvodi i drugi predmeti iz priloga I. do V. Direktivi Vijeća 2000/29/EZ smiju unositi u Zajednicu ili premještati unutar Zajednice ili određenih njezinih zaštićenih područja, namijenjeni za pokuse ili u znanstvene svrhe i za potrebe sortne selekcije (kodificirana verzija)

text:
               03/Sv. 55

               HR

               Službeni list Europske unije

               167

         32008L0061

               L 158/41

               SLUŽBENI LIST EUROPSKE UNIJE

         DIREKTIVA KOMISIJE 2008/61/EZ
   od 17. lipnja 2008.
   o utvrđivanju uvjeta pod kojima se određeni štetni organizmi, bilje, biljni proizvodi i drugi predmeti iz priloga I. do V. Direktivi Vijeća 2000/29/EZ smiju unositi u Zajednicu ili premještati unutar Zajednice ili određenih njezinih zaštićenih područja, namijenjeni za pokuse ili u znanstvene svrhe i za potrebe sortne selekcije
   (kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 3. stavak 8., članak 4. stavak 5., članak 5. stavak 5. i članak 13.b stavak 4.,
   budući da:

               (1)

               Direktiva Komisije 95/44/EZ od 26. srpnja 1995. o utvrđivanju uvjeta pod kojim se određeni štetni organizmi, bilje, biljni proizvodi i drugi predmeti iz priloga I. do V. Direktivi Vijeća 77/93/EEZ smiju unositi u Zajednicu ili premještati unutar Zajednice ili određenih njezinih zaštićenih područja namijenjeni za pokuse ili u znanstvene svrhe i za potrebe sortne selekcije (2) bila je značajno izmijenjena (3). Radi jasnoće i racionalnosti navedenu Direktivu treba kodificirati.

               (2)

               U skladu s odredbama Direktive 2000/29/EZ, štetni organizmi iz njezinih priloga I. i II., bilo sami ili zajedno s dotičnim biljem ili biljnim proizvodima iz Priloga II. toj Direktivi ne smiju se unositi u Zajednicu ili širiti premještanjem unutar Zajednice ili određenih njezinih zaštićenih područja.

               (3)

               U skladu s Direktivom 2000/29/EZ, bilje, biljni proizvodi i drugi predmeti iz njezinog Priloga III. ne smiju se unositi u Zajednicu ili određena njezina zaštićena područja.

               (4)

               Bilje, biljni proizvodi i drugi predmeti iz Priloga IV. Direktivi 2000/29/EZ ne smiju se unositi u Zajednicu ili premještati unutar Zajednice ili određenih njezinih zaštićenih područja osim ako su ispunjeni odgovarajući posebni zahtjevi iz tog Priloga.

               (5)

               Bilje, biljni proizvodi i drugi predmeti iz Priloga V. dijela B Direktive 2000/29/EZ koji dolaze iz trećih zemalja ne smiju se unositi u Zajednicu osim ako su usklađeni sa standardima i zahtjevima utvrđenim u toj Direktivi te ako su popraćeni službenom fitosanitarnom potvrdom kojom se osigurava takva usklađenost te su usto službeno pregledani radi provjere usklađenosti s tim odredbama.

               (6)

               Međutim, člankom 3. stavkom 8., člankom 4. stavkom 5., člankom 5. stavkom 5. i člankom 13.b stavkom 4. Direktive 2000/29/EZ predviđeno je da se ta pravila ne primjenjuju na unošenje i premještanje tih štetnih organizama, bilja, biljnih proizvoda i drugih predmeta namijenjenih za pokuse ili u znanstvene svrhe i za potrebe sortne selekcije, u skladu s uvjetima koje treba odrediti na razini Zajednice.

               (7)

               Stroga je potrebno odrediti uvjete koje je potrebno ispuniti u slučaju takvog unošenja ili premještanja kako bi se osiguralo da nema opasnosti od širenja štetnih organizama.

               (8)

               Ova Direktiva ne utječe na uvjete utvrđene za materijal u skladu s Uredbom Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (4) i u skladu s Direktivom 2001/18/EZ Europskog parlamenta i Vijeća od 12. ožujka 2001. o namjernom uvođenju genetski modificiranih organizama u okoliš i o stavljanju izvan snage Direktive Vijeća 90/220/EEZ (5) i drugim posebnim odredbama Zajednice koje se odnose na ugrožene vrste divlje faune i flore i genetski modificirane organizme.

               (9)

               Mjere predviđene u ovoj Direktivi usklađene su s mišljenjem Stalnog odbora za biljno zdravstvo.

               (10)

               Ovom se Direktivom ne bi trebale dovoditi u pitanje obveze država članica koje se odnose na vremenske rokove za prenošenje direktiva iz Priloga IV. dijela B u nacionalno zakonodavstvo,

         DONIJELA JE OVU DIREKTIVU:
   Članak 1.
   1.   Države članice moraju osigurati da se za sve aktivnosti u svrhe pokusa ili u znanstvene svrhe te za potrebe sortne selekcije, dalje u tekstu „aktivnosti”, koje uključuju uporabu štetnih organizama, bilja, biljnih proizvoda i drugih predmeta u skladu s člankom 3. stavkom 8., člankom 4. stavkom 5., člankom 5. stavkom 5. ili člankom 13.b stavkom 4. Direktive 2000/29/EZ, dalje u tekstu „materijal”, nadležnim službenim tijelima podnese zahtjev prije unošenja takvog materijala u bilo koju državu članicu ili njegovog premještanja unutar bilo koje države članice ili njezinih određenih zaštićenih područja.
   2.   U zahtjevu iz stavka 1. navode se najmanje sljedeći podaci:

               (a)

               naziv i adresa osobe odgovorne za aktivnosti;

               (b)

               znanstveni naziv ili nazivi materijala, uključujući naziv dotičnog štetnog organizma, prema potrebi;

               (c)

               vrsta materijala;

               (d)

               količina materijala;

               (e)

               mjesto podrijetla materijala, uz odgovarajuću dokumentaciju s dokazima za materijal koji se unosi iz treće zemlje;

               (f)

               trajanje, vrsta i ciljevi predviđenih aktivnosti, uključujući najmanje sažetak rada i specifikaciju u svrhe pokusa ili u znanstvene svrhe ili za potrebe sortne selekcije;

               (g)

               adresu i opis jednog ili više mjesta namijenjenih karanteni i, prema potrebi, testiranju;

               (h)

               mjesto prvog skladištenja ili prve sadnje materijala nakon službeno odobrenog puštanja;

               (i)

               predložena metoda uništenja ili tretiranja materijala nakon završetka odobrenih aktivnosti, prema potrebi;

               (j)

               predloženo mjesto ulaska u Zajednicu za materijal koji se namjerava unijeti iz treće zemlje.

         Članak 2.
   1.   Po primitku zahtjeva iz članka 1. države članice odobravaju dotične aktivnosti ako je utvrđeno da su ispunjeni opći uvjeti utvrđeni u Prilogu I.
   Države članice opozivaju navedeno odobrenje u bilo kojem trenutku ako se utvrdi da uvjeti utvrđeni u Prilogu I. više nisu ispunjeni.
   2.   Nakon odobravanja aktivnosti iz stavka 1. države članice odobravaju unošenje u državu članicu ili premještanje unutar države članice ili njezinih zaštićenih područja materijala navedenog u zahtjevu, pod uvjetom da takav materijal u svim slučajevima prati suglasnost za unošenje ili premještanje štetnih organizama, bilja, biljnih proizvoda i drugih predmeta namijenjenih za pokuse ili u znanstvene svrhe i za potrebe sortne selekcije, dalje u tekstu „suglasnost”, koja je u skladu s uzorkom iz Priloga II. te koju je izdalo nadležno službeno tijelo države članice u kojoj se aktivnosti obavlja, i

               (a)

               u slučaju materijala podrijetlom iz Zajednice:

                           i.

                           ako je mjesto podrijetla u drugoj državi članici, prateću suglasnost mora službeno ovjeriti država članica podrijetla za premještanje materijala u karantenskim uvjetima; i

                           ii.

                           za bilje, biljne proizvode i druge predmete iz Priloga V. dijela A Direktive 2000/29/EZ, materijal mora također pratiti biljna putovnica koja je izdana u skladu s člankom 10. Direktive 2000/29/EZ, na osnovi pregleda obavljenog u skladu s člankom 6. te Direktive kojim se provjerava usklađenost s odredbama utvrđenim u toj Direktivi, osim s onima koje se odnose na sve štetne organizme za koje su aktivnosti odobrene u skladu s prvim podstavkom stavka 1. ovog članka. Biljna putovnica mora sadržavati sljedeću izjavu: „Ovaj se materijal premješta u skladu s Direktivom 2008/61/EZ”.
                           Kada se jedno ili više mjesta za karantenu nalazi u drugoj državi članici, država članica nadležna za izdavanje biljne putovnice izdaje biljnu putovnicu samo na osnovi informacija povezanih s odobrenjem iz prvog podstavka stavka 1. ovog članka koje službeno zaprimi od države članice nadležne za odobravanje aktivnosti te uz jamstva da će se tijekom premještanja materijala primjenjivati karantenski uvjeti; te

               (b)

               u slučaju materijala unesenog iz treće zemlje:

                           i.

                           države članice osiguravaju da je suglasnost izdana na osnovi odgovarajuće dokumentacije s dokazima u pogledu mjesta podrijetla materijala; i

                           ii.

                           za bilje, biljne proizvode i druge predmete iz Priloga V. dijela B Direktive 2000/29/EZ, materijal, kad god je to moguće, prati također fitosanitarna potvrda izdana u zemlji podrijetla u skladu s člankom 13. stavkom 1. Direktive 2000/29/EZ, na osnovi pregleda obavljenog u skladu s člankom 6. te Direktive kojim se provjerava usklađenost s odredbama utvrđenim u toj Direktivi, osim onim koje se odnose na sve štetne organizme za koje su aktivnosti odobrene u skladu s prvim podstavkom stavka 1. ovog članka.

         U potvrdi u rubrici „Dopunska izjava” upisuje se sljedeća izjava: „Ovaj se materijal uvozi u skladu s Direktivom 2008/61/EZ”. Također se navode dotični štetni organizam ili organizmi, prema potrebi.
   U svim slučajevima države članice osiguravaju da se materijal drži u karantenskim uvjetima prilikom unošenja ili premještanja te da se premješta izravno i bez odgađanja na jednu ili više lokacija navedenih u zahtjevu.
   3.   Nadležno službeno tijelo prati odobrene aktivnosti te osigurava:

               (a)

               poštovanje karantenskih uvjeta i drugih općih uvjeta određenih u skladu s Prilogom I. tijekom trajanja aktivnosti, pregledom prostorija i aktivnosti u odgovarajućem vremenskom razdoblju;

               (b)

               primjenu sljedećih postupaka u skladu s vrstom odobrenih aktivnosti:

                           i.

                           za bilje, biljne proizvode ili druge predmete namijenjene puštanju iz karantene:

                                       —

                                       bilje, biljni proizvodi ili drugi predmeti ne smiju se pustiti iz karantene bez odobrenja nadležnog službenog tijela, dalje u tekstu „službeno odobreno puštanje”. Prije službeno odobrenog puštanja, na bilje, biljne proizvode ili druge predmete primjenjuju se karantenske mjere, uključujući testiranje, te se navedenim mjerama mora utvrditi da nisu zaraženi nekim štetnim organizmom, osim ako se radi o organizmu za koji je poznato da se pojavljuje u Zajednici te nije naveden u Direktivi 2000/29/EZ,

                                       —

                                       karantenske mjere, uključujući testiranje, obavlja znanstveno osposobljeno osoblje tog tijela ili nekog službeno odobrenog tijela te se provode u skladu s odredbama utvrđenima u Prilogu III. ovoj Direktivi, za navedeno bilje, biljne proizvode i druge predmete,

                                       —

                                       sve bilje, biljni proizvodi ili drugi predmeti za koje takvim mjerama nije utvrđeno da nisu zaraženi štetnim organizmima kako je navedeno u prvoj alineji te sve druge biljke, biljni proizvodi ili drugi predmeti s kojima su bili u dodiru ili su se mogli zaraziti uništavaju se ili podvrgavaju odgovarajućem tretmanu ili karantenskoj mjeri radi iskorjenjivanja dotičnih štetnih organizama; na odgovarajući način primjenjuju se odredbe točke ii. druge alineje;

                           ii.

                           za sve druge materijale (uključujući štetne organizme) nakon završetka odobrenih aktivnosti i za sve materijale za koje je utvrđeno da su zaraženi tijekom tih aktivnosti:

                                       —

                                       materijal (uključujući štetne organizme i sav zaraženi materijal) i sve drugo bilje, biljni proizvodi ili drugi predmeti s kojima je bio u dodiru ili koji su se mogli zaraziti, uništavaju se, steriliziraju ili tretiraju na neki drugi način koji odredi nadležno službeno tijelo, i

                                       —

                                       prostori i objekti u kojima su obavljane dotične aktivnosti steriliziraju se ili se, prema potrebi, čiste na drukčiji način, kako odredi nadležno službeno tijelo;

               (c)

               o svim slučajevima zaraze materijala štetnim organizmima navedenim u Direktivi 2000/29/EZ ili drugim štetnim organizmom koji nadležno službeno tijelo smatra opasnim za Zajednicu, a koji je otkriven tijekom obavljanja aktivnosti, osoba odgovorna za aktivnosti bez odlaganja obavješćuje nadležno službeno tijelo, kao i o svim događajima čija je posljedica ispuštanje takvih organizama u okoliš.

         4.   Države članice osiguravaju da se za aktivnosti pri kojima se upotrebljava bilje, biljni proizvodi i drugi predmeti iz Priloga III. Direktivi 2000/29/EZ, koji nisu obuhvaćeni dijelom A, odjeljcima I., II. i III. Priloga III. ovoj Direktivi, provode odgovarajuće karantenske mjere, uključujući testiranje. O tim karantenskim mjerama treba obavijestiti Komisiju i druge države članice. Pojedinosti o takvim karantenskim mjerama treba dopuniti i uključiti u Prilog III. ovoj Direktivi čim postanu dostupni potrebni tehnički podaci.
   Članak 3.
   1.   Do 1. rujna svake godine, države članice šalju Komisiji i drugim državama članicama popis, koji sadrži količine, unošenja i premještanja materijala koji su odobreni u skladu s ovom Direktivom tijekom prethodnog jednogodišnjeg razdoblja koje završava 30. lipnja, te o mogućoj zarazi takvog materijala štetnim organizmima, koja je potvrđena u skladu s karantenskim mjerama, uključujući testiranje, provedenima u skladu s Prilogom III. tijekom istog razdoblja.
   2.   Države članice administrativno surađuju preko tijela osnovanih ili imenovanih u skladu s člankom 1. stavkom 4. Direktive 2000/29/EZ u pogledu dostavljanja pojedinosti o karantenskim uvjetima i mjerama utvrđenima za aktivnosti odobrene u skladu s ovom Direktivom.
   Članak 4.
   Države članice Komisiji odmah dostavljaju tekst svih odredaba nacionalnog prava koje donesu u području na koje se odnosi ova Direktiva. Komisija o tome obavješćuje druge države članice.
   Članak 5.
   Direktiva 95/44/EZ, kako je izmijenjena Direktivom navedenom u Prilogu IV. dijelu A, stavlja se izvan snage, ne dovodeći u pitanje obveze država članica koje se odnose na vremenske rokove za prenošenje direktiva iz Priloga IV. dijela B u nacionalno zakonodavstvo.
   Upućivanja na Direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu V.
   Članak 6.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 7.
   Ova je Direktiva upućena državama članicama.

      Sastavljeno u Bruxellesu 17. lipnja 2008.

            Za Komisiju

            Predsjednik

         José Manuel BARROSO

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2007/41/EZ (SL L 169, 29.6.2007., str. 51.).

      (2)  SL L 184, 3.8.1995., str. 34. Direktiva kako je izmijenjena Direktivom 97/46/EZ (SL L 204, 31.7.1997., str. 43.).

      (3)  Vidjeti Prilog IV. dio A.

      (4)  SL L 61, 3.3.1997., str. 1. Uredba kako je zadnje izmijenjena Uredbom Komisije (EZ) br. 318/2008 (SL L 95, 8.4.2008., str. 3.).

      (5)  SL L 106, 17.4.2001., str. 1. Direktiva kako je zadnje izmijenjena Direktivom 2008/27/EZ (SL L 81, 20.3.2008., str. 45.).

      PRILOG I.

                  1.

                  Za potrebe članka 2. stavka 1. primjenjuju se sljedeći opći uvjeti:

                              —

                              nadležno službeno tijelo ispitalo je vrstu i ciljeve aktivnosti za koje se materijal unosi ili premješta te utvrdilo da su oni u skladu s konceptom ispitivanja ili znanstvene svrhe i potreba sortne selekcije u skladu s Direktivom 2000/29/EZ,

                              —

                              nadležno tijelo pregledalo je karantenske uvjete u prostorima i objektima na mjestu ili mjestima gdje se obavljaju aktivnosti radi provjere usklađenosti s odredbama utvrđenima u točki 2. i odobrilo ih je,

                              —

                              nadležno službeno tijelo ograničuje količinu materijala na količinu koja je primjerena za odobrene aktivnosti, a navedena količina ni u kojem slučaju ne prelazi količine koje su određene uzimajući u obzir raspoložive karantenske objekte,

                              —

                              nadležno tijelo provjerilo je i odobrilo znanstvenu i tehničku stručnost osoblja koje obavlja aktivnosti.

                  2.

                  Za potrebe točke 1. karantenski uvjeti u prostorima i objektima na mjestu ili mjestima na kojima se obavljaju aktivnosti moraju biti primjereni kako bi se osiguralo sigurno rukovanje materijalom tako da se svi štetni organizmi zadržavaju u karanteni te se otklanja opasnost širenja takvih štetnih organizama. Za svaku aktivnost navedenu u zahtjevu, nadležno tijelo utvrđuje opasnost od širenja štetnih organizama koji se drže u karantenskim uvjetima, uzimajući u obzir vrstu materijala i planiranu aktivnost, biologiju štetnih organizama, način njihovog širenja, interakciju s okolinom i druge relevantne čimbenike povezane s opasnošću koju predstavlja dotični materijal. Na osnovi procjene opasnosti, nadležno službeno tijelo razmatra i utvrđuje, prema potrebi:

                              (a)

                              sljedeće karantenske mjere koje se odnose na prostore, objekte i radne postupke:

                                          —

                                          fizičko odvajanje od svega drugog bilja ili štetnih organizama, uzimajući u obzir i kontrolu vegetacije okolnog područja,

                                          —

                                          imenovanje osobe za kontakt koja je odgovorna za aktivnosti,

                                          —

                                          ograničavanje pristupa prostorima i objektima te okolnom području, prema potrebi, samo na imenovano osoblje,

                                          —

                                          odgovarajuću identifikaciju prostora i objekta navođenjem vrste djelatnosti i odgovornog osoblja,

                                          —

                                          vođenje registra obavljenih aktivnosti i priručnika radnih postupaka, uključujući postupke u slučaju ispuštanja štetnih organizama iz karantene,

                                          —

                                          odgovarajuće sustave sigurnosti i uzbunjivanja,

                                          —

                                          odgovarajuće kontrolne mjere radi sprečavanja unošenja i širenja štetnih organizama unutar prostora,

                                          —

                                          nadzirane postupke uzorkovanja i prenošenja materijala između prostora i objekata,

                                          —

                                          nadzirano zbrinjavanje otpada, tla i vode, prema potrebi,

                                          —

                                          odgovarajuće higijenske i dezinfekcijske postupke za osoblje, zgrade i opremu,

                                          —

                                          odgovarajuće mjere i objekte za zbrinjavanje pokusnog materijala,

                                          —

                                          odgovarajuće objekte i postupke za indeksiranje (uključujući testiranje); i

                              (b)

                              dodatne karantenske mjere u skladu sa specifičnom biologijom i epidemiologijom dotične vrste materijala i odobrenih aktivnosti:

                                          —

                                          čuvanje u objektima koji raspolažu pristupom za osoblje u obliku prostorije s dvostrukim vratima,

                                          —

                                          čuvanje pod negativnim tlakom zraka,

                                          —

                                          čuvanje u sigurnosnim spremnicima s mrežom odgovarajuće veličine oka i drugim barijerama, npr. vodena barijera za grinje, zatvorene posude napunjene zemljom za nematode, električne klopke za kukce,

                                          —

                                          čuvanje odvojeno od drugih štetnih organizama i materijala, npr. virulentnih biljnih hranjiva, materijala domaćina,

                                          —

                                          čuvanje materijala za uzgoj u komorama za uzgoj s odgovarajućom manipulacijskom opremom,

                                          —

                                          sprečavanje križanja štetnih organizama s autohtonim sojevima ili vrstama,

                                          —

                                          izbjegavanje trajnog održavanja kultura štetnih organizama,

                                          —

                                          čuvanje u uvjetima kojima se strogo kontrolira razmnožavanje štetnih organizama, npr. u režimu okoline koji sprečava pojavu dijapauze,

                                          —

                                          čuvanje na način kojim se sprečava širenje propagulama, npr. treba izbjeći zračna strujanja,

                                          —

                                          postupke za provjeravanje čistoće kulture štetnih organizama, radi isključenja prisutnosti parazita ili drugih štetnih organizama,

                                          —

                                          odgovarajuće programe nadzora materijala radi uklanjanja mogućih vektora štetnih organizama,

                                          —

                                          za aktivnosti in vitro, rad s materijalom u sterilnim uvjetima: opremljenost laboratorija za izvođenje sterilnih postupaka,

                                          —

                                          čuvanje štetnih organizama koji se šire vektorima u uvjetima koji sprečavaju širenje tim vektorima, npr. kontrola mrežom odgovarajuće veličine oka, izolacija tla,

                                          —

                                          sezonska izolacija, tako da se aktivnosti provode u vrijeme male opasnosti za zdravlje bilja.

      PRILOG II.

         Obrazac suglasnosti za unošenje i/ili premještanje štetnih organizama, bilja, biljnih proizvoda i drugih predmeta namijenjenih za pokuse ili u znanstvene svrhe i za potrebe sortne selekcije

      PRILOG III.

         KARANTENSKE MJERE, UKLJUČUJUĆI TESTIRANJE BILJA, BILJNIH PROIZVODA I DRUGIH PREDMETA NAMIJENJENIH PUŠTANJU IZ KARANTENE

      DIO A

         Za određeno bilje, biljne proizvode i druge predmete navedene u Prilogu III. Direktivi 2000/29/EZ

         Odjeljak I.:   Bilje Citrus L., Fortunella Swingle, Poncirus Raf. i njihovi križanci, isključujući plodove i sjeme

                  1.

                  Biljni materijal, prema potrebi, podvrgava se određenim terapijskim postupcima, kako su utvrđeni u Tehničkim uputama FAO/IPGRI.

                  2.

                  Biljni materijal nakon terapijskih postupaka provedenih u skladu s točkom 1. u potpunosti podliježe postupku indeksiranja. Sav biljni materijal, uključujući i bilje za indeksiranje, čuva se u odobrenim objektima, u karantenskim uvjetima utvrđenim u Prilogu I. Biljni materijal, namijenjen službeno odobrenom puštanju, čuva se u uvjetima koji ubrzavaju normalan ciklus vegetativnog rasta te podliježe vizualnom pregledu radi otkrivanja znakova i simptoma prisutnosti štetnih organizama uključujući i sve relevantne štetne organizme navedene u Direktivi 2000/29/EZ po prispijeću i kasnije, u odgovarajućim vremenskim razdobljima, tijekom postupaka indeksiranja.

                  3.

                  Za potrebe točke 2. biljni se materijal indeksira na štetne organizme (testiranje i identifikacija) sljedećim postupcima:

                              3.1.

                              Za testiranje se koriste odgovarajuće laboratorijske metode i, prema potrebi, biljke indikatori uključujući Citrus sinensis (L.) Osbeck, C. aurantifolia Christm. Swing, C. medica L., C. reticulata Blanco i Sesamum L., radi otkrivanja barem sljedećih štetnih organizama:

                                          (a)

                                          Citrus greening bacterium;

                                          (b)

                                          Citrus variegated chlorosis;

                                          (c)

                                          Citrus mosaic virus;

                                          (d)

                                          Citrus tristeza virus (svi izolati);

                                          (e)

                                          Citrus vein enation woody gall;

                                          (f)

                                          Leproza;

                                          (g)

                                          Psoroza koja se prenosi prirodnim putem;

                                          (h)

                                             Phoma tracheiphila (Petri) Kanchaveli & Gikashvili;

                                          (i)

                                          Satsuma dwarf virus;

                                          (j)

                                             Spiroplasma citri Saglio et al.;

                                          (k)

                                          Tatter leaf virus;

                                          (l)

                                          Witches’ broom (MLO);

                                          (m)

                                             Xanthomonas campestris (svi sojevi patogeni za rod citrus).

                              3.2.

                              Za bolesti kao što su palež i paleži slične bolesti za koje ne postoje kratkoročni postupci indeksiranja, mora se na biljnom materijalu nakon prispijeća obaviti cijepljenje vrha izdanka na sjemenke uzgojene u kulturi, kao što je utvrđeno u Tehničkim uputama FAO/IPGRI, i tako uzgojeno bilje mora biti podvrgnuto terapijskom postupku iz točke 1.

                  4.

                  Biljni materijal, vizualno pregledan u skladu s točkom 2. na kojem su primijećeni znakovi i simptomi zaraze i nazočnosti štetnih organizama, bit će predmet istraživanja uključujući, ako je potrebno, i testiranja, kako bi se čim prije odredio uzročnik primijećenih znakova i simptoma.

         Odjeljak II.:   Bilje Cydonia Mill., Malus Mill., Prunus L. i Pyrus L., i njihovi križanci, i Fragaria L., namijenjeno sadnji, isključujući sjeme

                  1.

                  Biljni materijal, prema potrebi, podvrgava se odgovarajućim terapijskim postupcima, kako su utvrđeni u Tehničkim uputama FAO/IPGRI.

                  2.

                  Biljni materijal nakon terapijskih postupaka provedenih u skladu s točkom 1. u potpunosti podliježe postupku indeksiranja. Sav biljni materijal, uključujući i bilje za indeksiranje, čuva se u odobrenim objektima, u karantenskim uvjetima navedenim u Prilogu I. Biljni materijal, namijenjen službeno odobrenom puštanju, čuva se u uvjetima koji ubrzavaju normalan ciklus vegetativnog rasta te podliježe vizualnom pregledu radi otkrivanja znakova i simptoma prisutnosti štetnih organizama uključujući i sve relevantne štetne organizme navedene u Direktivi 2000/29/EZ po prispijeću i kasnije, u odgovarajućim vremenskim razdobljima, tijekom postupaka indeksiranja.

                  3.

                  Za potrebe točke 2. biljni se materijal indeksira na štetne organizme (testiranje i identifikacija) sljedećim postupcima:

                              3.1.

                              Za Fragaria L., bez obzira na zemlju podrijetla biljnog materijala, pri testiranju se koriste odgovarajuće laboratorijske metode i, prema potrebi, biljke indikatori, uključujući Fragaria vesca, F. virginiana i Chenopodium spp., radi otkrivanja barem sljedećih štetnih organizama:

                                          (a)

                                          Arabis mosaic virus;

                                          (b)

                                          Raspberry ringspot virus;

                                          (c)

                                          Strawberry crinkle virus;

                                          (d)

                                          Strawberry latent „C” virus;

                                          (e)

                                          Strawberry latent ringspot virus;

                                          (f)

                                          Strawberry mild yellow edge virus;

                                          (g)

                                          Strawberry vein banding virus;

                                          (h)

                                          Strawberry witches’ broom mycoplasm;

                                          (i)

                                          Tomato black ring virus;

                                          (j)

                                          Tomato ringspot virus;

                                          (k)

                                             Colletotrichum acutatum Simmonds;

                                          (l)

                                             Phytophthora fragariae Hickman var., fragariae Wilcox & Duncan;

                                          (m)

                                             Xanthomonas fragariae Kennedy & King.

                              3.2.

                              Za Malus Mill.:

                                          i.

                                          kad biljni materijal potječe iz zemlje za koju nije poznato da je slobodna od sljedećih štetnih organizama:

                                                      (a)

                                                      Apple proliferation mycoplasm; ili

                                                      (b)

                                                      Cherry rasp leaf virus (američki soj),

                                                za testiranje se koriste odgovarajuće laboratorijske metode i, prema potrebi, biljke indikatori radi otkrivanja navedenih štetnih organizama; i

                                          ii.

                                          bez obzira na zemlju podrijetla biljnog materijala, za testiranje se koriste odgovarajuće laboratorijske metode i, prema potrebi, biljke indikatori za otkrivanje barem sljedećih štetnih organizama:

                                                      (a)

                                                      Tobacco ringspot virus;

                                                      (b)

                                                      Tomato ringspot virus;

                                                      (c)

                                                         Erwinia amylovora (Burr.) Winsl. et al.

                              3.3.

                              Za Prunus L., prema potrebi, za sve vrste iz roda Prunus:

                                          i.

                                          kad biljni materijal potječe iz zemlje za koju nije poznato da je slobodna od sljedećih štetnih organizama:

                                                      (a)

                                                      Apricot chlorotic leafroll mycoplasm;

                                                      (b)

                                                      Cherry rasp leaf virus (američki soj);

                                                      (c)

                                                         Pseudomonas syringae pv. persicae (Prunier et al.) Young et al.,

                                                za testiranje se koriste odgovarajuće laboratorijske metode i, prema potrebi, biljke indikatori radi otkrivanja navedenih štetnih organizama; i

                                          ii.

                                          bez obzira na zemlju podrijetla biljnog materijala, za testiranje se koriste odgovarajuće laboratorijske metode i, prema potrebi, biljke indikatori za otkrivanje barem sljedećih štetnih organizama:

                                                      (a)

                                                      Little cherry pathogen (izvaneuropski izolati);

                                                      (b)

                                                      Peach mosaic virus (američki soj);

                                                      (c)

                                                      Peach phony rickettsia;

                                                      (d)

                                                      Peach rosette mosaic virus;

                                                      (e)

                                                      Peach rosette mycoplasm;

                                                      (f)

                                                      Peach X-disease mycoplasm;

                                                      (g)

                                                      Peach yellows mycoplasm;

                                                      (h)

                                                      Plum line pattern virus (američki soj);

                                                      (i)

                                                      Plum pox virus;

                                                      (j)

                                                      Tomato ringspot virus;

                                                      (k)

                                                         Xanthomonas campestris pv. prunis (Smith) Dye.

                              3.4.

                              Za Cydonia Mill. i Pyrus L., bez obzira na zemlju podrijetla biljnog materijala, za testiranje se koriste odgovarajuće laboratorijske metode i, prema potrebi, biljke indikatori za otkrivanje barem sljedećih štetnih organizama:

                                          (a)

                                             Erwinia amylovora (Burr.) Winsl. et al.;

                                          (b)

                                          Pear decline mycoplasm.

                  4.

                  Biljni materijal, vizualno pregledan u skladu s točkom 2., na kojem su primijećeni znakovi i simptomi zaraze i nazočnosti štetnih organizama, bit će predmet istraživanja uključujući, ako je potrebno i testiranja, kako bi se čim prije odredio uzročnik primijećenih znakova i simptoma.

         Odjeljak III.:   Bilje Vitis L., osim plodova

                  1.

                  Biljni materijal, prema potrebi, podvrgava se određenim terapijskim postupcima, kako su utvrđeni u Tehničkim uputama FAO/IPGRI.

                  2.

                  Biljni materijal nakon terapijskih postupaka provedenih u skladu s točkom 1. u potpunosti podliježe postupku indeksiranja. Sav biljni materijal, uključujući i bilje za indeksiranje, čuva se u odobrenim objektima, u karantenskim uvjetima navedenim u Prilogu I. Biljni materijal, namijenjen službeno odobrenom puštanju, čuva se u uvjetima koji ubrzavaju normalan ciklus vegetativnog rasta te podliježu vizualnom pregledu radi otkrivanja znakova i simptoma nazočnosti štetnih organizama uključujući Daktulosphaira vitifoliae (Fitch) i svih drugih relevantnih štetnih organizama navedenih u Direktivi 2000/29/EZ po njihovu prispijeću i kasnije, u odgovarajućim vremenskim razdobljima, tijekom postupaka indeksiranja.

                  3.

                  Za potrebe točke 2. biljni se materijal indeksira na štetne organizme (testiranje i identifikacija) sljedećim postupcima:

                              3.1.

                              Ako sadni materijal potječe iz zemlje za koju nije poznato da je slobodna od sljedećih štetnih organizama:

                                          i.

                                             Bolest ajinashika

                                          Testiranje se obavlja odgovarajućom laboratorijskom metodom. Ako su rezultati negativni, biljni se materijal indeksira na sorti vinove loze Koshu i čuva na promatranju najmanje dva vegetacijska ciklusa.

                                          ii.

                                             Grapevine stunt virus

                                          Testiranje se obavlja na odgovarajućim biljkama indikatorima, uključujući sortu vinove loze Campbell Early i nadzor se provodi tijekom jedne godine.

                                          iii.

                                             Summer mottle

                                          Testiranje se obavlja na odgovarajućim biljkama indikatorima, uključujući sorte vinove loze Sideritis, Cabernet-Franc i Mission.

                              3.2.

                              Bez obzira na zemlju podrijetla biljnog materijala, za testiranje se koriste odgovarajuće laboratorijske metode i, prema potrebi, biljke indikatori za otkrivanje barem sljedećih štetnih organizama:

                                          (a)

                                          Blueberry leaf mottle virus;

                                          (b)

                                          Grapevine flavescence dorée MLO i druge žutice vinove loze;

                                          (c)

                                          Peach rosette mosaic virus;

                                          (d)

                                          Tobacco ringspot virus;

                                          (e)

                                          Tomato ringspot virus („yellow vein” i drugi sojevi);

                                          (f)

                                             Xylella fastidiosa (Well & Raju);

                                          (g)

                                             Xylophilus ampelinus (Panagopoulos) Willems et al.

                  4.

                  Biljni materijal, vizualno pregledan u skladu s točkom 2. na kojem su primijećeni znakovi i simptomi zaraze i nazočnosti štetnih organizama, bit će predmet istraživanja uključujući, ako je potrebno, i testiranja, kako bi se čim prije odredio uzročnik primijećenih znakova i simptoma.

         Odjeljak IV.:   Bilje onih vrsta iz roda Solanum L. koje formiraju gomolje ili vriježe, ili njegovi križanci, namijenjeno sadnji

                  1.

                  Biljni materijal, prema potrebi, podvrgava se određenim terapijskim postupcima, kako su utvrđeni u Tehničkim uputama FAO/IPGRI.

                  2.

                  Biljni materijal nakon terapijskih postupaka provedenih u skladu s točkom 1. podliježe postupku indeksiranja. Sav biljni materijal, uključujući i bilje za indeksiranje, čuva se u odobrenim objektima, u karantenskim uvjetima navedenim u Prilogu I. Biljni materijal, namijenjen službeno odobrenom puštanju, čuva se u uvjetima koji ubrzavaju normalan ciklus vegetativnog rasta te podliježe vizualnom pregledu radi otkrivanja znakova i simptoma prisutnosti štetnih organizama uključujući i sve štetne organizme navedene u Direktivi 2000/29/EZ i potato yellow vein disease po prispijeću i kasnije u redovitim intervalima tijekom postupaka indeksiranja.

                  3.

                  Postupke indeksiranja iz točke 2. treba obavljati prema tehničkim odredbama propisanim u točki 5. kako bi se otkrila prisutnost barem sljedećih štetnih organizama:

                              —

                                 Bakterije

                                          (a)

                                             Clavibacter michiganensis (Smith) Davis et al. Spp. Sependonicus (Spieckermann et Kotthoff) Davis et al.;

                                          (b)

                                             Ralstonia solanacearum (Smith) Yabuuchi et al.

                              —

                                 Virusi i virusima slični organizmi

                                          (a)

                                          Andean potato latent virus;

                                          (b)

                                          Potato black ringspot virus;

                                          (c)

                                          Potato spindle tuber viroid;

                                          (d)

                                          Potato yellowing alfamovirus;

                                          (e)

                                          Potato virus T;

                                          (f)

                                          Andean potato mottle virus;

                                          (g)

                                          uobičajeni virusi krumpira A, M, S, V, X i Y (uključujući Yo, Yn i Yc) i Potato leaf roll virus.

                        Međutim, kod sjemena krumpira, u botaničkom smislu, postupci indeksiranja obavljaju se s ciljem otkrivanja najmanje virusa i virusima sličnih organizama iz gornjih točaka (a) do (e).

                  4.

                  Biljni materijal, vizualno pregledan u skladu s točkom 2. na kojem su primijećeni znakovi i simptomi zaraze i nazočnosti štetnih organizama, bit će predmet istraživanja uključujući, ako je potrebno, i testiranja, kako bi se čim prije odredio uzročnik primijećenih znakova i simptoma.

                  5.

                  Tehničke odredbe iz točke 3. ovog odjeljka jesu:

                              —

                                 Bakterije

                                          1.

                                          Kod gomolja krumpira testira se pupak svakog gomolja. Standardna veličina uzorka je 200 gomolja. Međutim, postupak se može primijeniti na uzorcima manjima od 200 gomolja.

                                          2.

                                          Kod mladih presadnica i reznica, uključujući i mikrosadnice, testira se donji dio stabljike, ako je potrebno i korijenje, za svaku jedinicu biljnog materijala.

                                          3.

                                          Pri testiranju novonastalih gomolja ili baza stabljika vrsta koje ne stvaraju gomolje preporučuje se jedan normalan ciklus vegetativnog razvoja nakon testiranja navedenog u točkama 1. i 2.

                                          4.

                                          Za materijal iz točke 1. metoda testiranja na Clavibacter michiganensis (Smith) Davis et al. spp. sepedonicus (Spieckermann et Kotthoff) Davis et al. provodi se u skladu s metodom Zajednice iz Priloga I. Direktivi Vijeća 93/85/EEZ (1). Ta se metoda testiranja može primijeniti na materijal iz točke 2.

                                          5.

                                          Za materijal iz točke 1. metoda testiranja na Ralstonia solanacearum Smith/Yabuuchi et al. je shema testiranja navedena u Prilogu II. Direktivi Vijeća 98/57/EZ (2). Ta se metoda testiranja može primijeniti na materijal iz točke 2.

                              —

                                 Virusi i virusima slični organizmi, osim Potato spindle tuber viroida

                                          1.

                                          Minimalno testiranje biljnog materijala (gomolja, mladih presadnica, reznica i mikrosadnica) obuhvaća serološko testiranje koje se obavlja u vrijeme cvatnje ili blizu nje, za svaki štetan organizam koji je na posebnom popisu, s iznimkom potato spindle tuber viroida. Ako je serološki test negativan, slijedi biološko testiranje. Kod virusa uvijenosti lista krumpira obavljaju se dva serološka testiranja.

                                          2.

                                          Minimalno testiranje sjemena u botaničkom smislu obavlja se serološkim testiranjem ili biološkim testiranjem ako serološko testiranje nije dostupno. Preporučljivo je ponovno testiranje dijela negativnih uzoraka i graničnih rezultata drugom metodom.

                                          3.

                                          Serološka i biološka testiranja iz točaka 1. i 2. obavljaju se na bilju uzgojenom u zaštićenom prostoru s kojeg se uzorak uzima s najmanje dva mjesta na svakoj stabljici, uključujući mlade potpuno razvijene listove na vrhu svake stabljike i jedan stariji list sa sredine stabljike; svaka se stabljika uzorkuje zbog moguće nesistemične zaraze. Prilikom serološkog testiranja listova, ne smije se pripremati zbirni uzorak s više biljaka, osim ako je broj poduzoraka u zbirnom uzorku validiran za metodu koja se upotrebljava; međutim moguće je testiranje zbirnog uzorka listova sa stabljike iste biljke. Pri biološkom testiranju mogu se koristiti zbirni uzorci od najviše pet biljaka, pri čemu se inokuliraju najmanje dvije biljke indikatori.

                                          4.

                                          Odgovarajuće biljke indikatori korištene prilikom biološkog testiranja iz točaka 1. i 2. jesu one navedene u popisu Europske i mediteranske organizacije za zaštitu bilja (EPPO) ili druge službeno potvrđene biljke indikatori za koje je dokazano da otkrivaju zaraze virusima.

                                          5.

                                          Samo materijal koji je bio neposredno testiran pušta se iz karantene. Ako je bilo obavljeno indeksiranje okaca, puštaju se samo novonastali gomolji testiranih okaca. Gomolji se ne smiju puštati zbog mogućnosti nesistemične zaraze.

                              —

                                 Potato spindle tuber viroid

                                          1.

                                          Za sve materijale, biljke uzgojene u zaštićenom prostoru moraju se testirati, i to čim se dobro ukorijene, ali prije cvatnje i stvaranja polena. Testiranje klica, biljaka uzgojenih in vitro i mikrosadnica smatra se preliminarnim testiranjem.

                                          2.

                                          Uzorkuju se potpuno rastvoreni listići s vrha svake biljke.

                                          3.

                                          Sav materijal namijenjen testiranju mora se uzgajati na temperaturama ne nižim od 18 °C (po mogućnosti višim od 20 °C) i pri dnevnoj svjetlosti u trajanju od najmanje 16 sati.

                                          4.

                                          Testiranje se provodi radioaktivno ili neradioaktivno obilježenim cDNA ili RNA-sondama, povratna-PAGE (R-PAGE) (i bojanje srebrom) ili RT-PCR-om.

                                          5.

                                          Zbirni uzorak za sonde i povratnu-PAGE čini najviše 5 poduzoraka. Korištenje takvih zbirnih uzoraka potrebno je prethodno validirati.

            DIO B

         Za bilje, biljne proizvode i ostale predmete iz priloga II. i IV. Direktivi 2000/29/EZ

                  1.

                  Službene karantenske mjere moraju obuhvaćati i odgovarajući pregled ili testiranje na relevantne štetne organizme iz priloga I. i II. Direktivi 2000/29/EZ, i moraju se provoditi u skladu s posebnim zahtjevima utvrđenim za određene štetne organizme u Prilogu IV. Direktivi 2000/29/EZ. U pogledu takvih posebnih zahtjeva, metode koje se upotrebljavaju za karantenske mjere su metode iz Priloga IV. Direktivi 2000/29/EZ ili druge jednakovrijedne službeno odobrene mjere.

                  2.

                  Bilje, biljni proizvodi i drugi predmeti ne smiju biti, sukladno odredbama točke 1., zaraženi relevantnim štetnim organizmima iz priloga I., II. i IV. Direktivi 2000/29/EZ za te biljke, biljne proizvode i druge predmete.

         (1)  SL L 259, 18.10.1993., str. 1. Direktiva kako je izmijenjena Direktivom Komisije 2006/56/EZ (SL L 182, 4.7.2006., str. 1.).

         (2)  SL L 235, 21.8.1998., str. 1. Direktiva kako je izmijenjena Direktivom Komisije 2006/63/EZ (SL L 206, 27.7.2006., str. 36.).

      PRILOG IV.
      DIO A

         Direktiva stavljena izvan snage i njezina izmjena

      (iz članka 5.)

                  Direktiva Komisije 95/44/EZ

                  (SL L 184, 3.8.1995., str. 34.)

                  Direktiva Komisije 97/46/EZ

                  (SL L 204, 31.7.1997., str. 43.)

            DIO B

         Popis rokova za prenošenje u nacionalno zakonodavstvo

      (iz članka 5.)

                  Direktiva

                  Rok za prenošenje

                  95/44/EZ

                  1. veljače 1996.

                  97/46/EZ

                  1. siječnja 1998.

      PRILOG V.

         Korelacijska tablica

                  Direktiva 95/44/EZ

                  Ova Direktiva

                  Članak 1. stavak 1.

                  Članak 1. stavak 1.

                  Članak 1. stavak 2., uvodna rečenica

                  Članak 1. stavak 2., uvodna rečenica

                  Članak 1. stavak 2. prva alineja

                  Članak 1. stavak 2. točka (a)

                  Članak 1. stavak 2. druga alineja

                  članak 1. stavak 2. točka (b)

                  Članak 1. stavak 2. treća alineja

                  Članak 1. stavak 2. točka (c)

                  Članak 1. stavak 2. četvrta alineja

                  Članak 1. stavak 2. točka (d)

                  Članak 1. stavak 2. peta alineja

                  Članak 1. stavak 2. točka (e)

                  Članak 1. stavak 2. šesta alineja

                  Članak 1. stavak 2. točka (f)

                  Članak 1. stavak 2. sedma alineja

                  Članak 1. stavak 2. točka (g)

                  Članak 1. stavak 2. osma alineja

                  Članak 1. stavak 2. točka (h)

                  Članak 1. stavak 2. deveta alineja

                  Članak 1. stavak 2. točka (i)

                  Članak 1. stavak 2. deseta alineja

                  Članak 1. stavak 2. točka (j)

                  Članci 2. i 3.

                  Članci 2. i 3.

                  Članak 4. stavak 1.

                  —

                  Članak 4. stavak 2.

                  Članak 4.

                  —

                  Članak 5.

                  Članak 5.

                  Članak 6.

                  Članak 6.

                  Članak 7.

                  Prilozi I., II. i III.

                  Prilozi I., II. i III.

                  —

                  Prilog IV.

                  —

                  Prilog V.